Ba Ile ba Ikgafa ka go Rata​​—Kua New York _ E Ithutwago
MABAPI LE RENA
Lenaneo la Thuto ya Beibele
Sehlogo sa go Feta
Ba Ile ba Ikgafa ka go Rata​​—Kua New York
Dumelela Jehofa Gore a Tiiše Lenyalo la Gago le go le Šireletša
Na go a Kgonega Gore Banyalani ba Ratane sa Ruri?
O ka rata go bala sehlogo se ka leleme lefe? %%
NYWAGENG e sego kae e fetilego, Cesar le mosadi wa gagwe e lego Rocio, ba be ba phela bophelo bja manobonobo kua California, moo Cesar a bego a šoma ka metšhene ya go fehla moya wa go fiša le wa go tonya gomme Rocio a šoma mošomo wa nakwana ofising ya ngaka. Ba be ba na le legae la bona, e bile ba se na bana. Lega go le bjalo, go ile gwa direga selo se sengwe seo se ilego sa fetoša maphelo a bona. Go ile gwa direga’ng?
Ba bangwe ba baithaopi bao ba šomago kua Warwick
MOYA WA BONA WA BOIKGAFO O A PUTSWA
Go fo swana le Cesar le Rocio, bana babo rena ba makgolo le dikgaetšedi ba dirile boikgafo e le gore ba kgone go tšea karolo modirong wa go aga kua New York State. Ba bantši ba bona ba thekga modiro wa go katološa meago kua Wallkill, mola ba bangwe ba bantši ba thabela tokelo ya go thuša ka go aga ntlokgolo kua Warwick. * Banyalani ba bantši ba gafile magae a bona a mabotse, mešomo ya maemo gaešita le diruiwa tša bona gore ba hlankele Jehofa kutšwanyana. Na Jehofa o šegofaditše moya wa bona wa boikgafo? Ee!
Melvin le Sharon ba ile ba rekiša legae la bona le dithoto kua South Carolina e le gore ba kgone go thuša kua Warwick. Gaešita le ge go be go se bonolo go dira boikgafo bjoo, banyalani ba ba bona e le tokelo go tšea karolo modirong wo o mogolo. Ba re: “Go thabiša kudu go tseba gore selo seo re se dirago se tlo hola mokgatlo wa lefase ka bophara.”
Ba bangwe ba banyalani bao ba šomago kua Wallkill
Jacob le batswadi ba gagwe ba thabela segwera le ditho tša lapa la Bethele phuthegong ya gabo bona
GA BA TSHWENYEGE KA BOKAMOSO
^ ser. 7 Baithaopi ba bangwe ba thuša Bethele ka nakwana letšatši letee goba a mmalwa ka beke ba dula gae gomme ba itefelela madulo le ditshenyagalelo tše dingwe.
NA O KA ITHAOPA?
Kgoši Dafida o ile a re ‘pelong ya gagwe o be a ratile’ go agela Jehofa ntlo. (1 Dikor. 22:7) Dafida o be a sa nyake selo se sengwe ge e se go tšea karolo go ageng tempele yeo e bego e tlo tliša tumišo le letago go Modimo. Ge nkabe Dafida a be a phela lehono, o be a tla ikwa bjang ka modiro o mogolo wa go aga woo o kgatlampanago mehleng yeno?
Ba bagolo le ba banyenyane ba thabela go tšea karolo modirong wo wa go aga. Rapela ka taba yeo. Le wena ‘pelong ya gago o ka rata’ go thuša ka go aga meago e mengwe ya pušo ya Modimo yeo e tlago go tagafatša leina la Jehofa. Le ka mohla o ka se itshole!